ELEVACIÓN A DEFINITIVO DO ACORDO DE APROBACIÓN INICIAL DA MEMORIA XUSTIFICATIVA, E INICIO DE EXPEDIENTE DE DISOLUCIÓN E EXTINCIÓN DO ORGANISMO AUTÓNOMO MUNICIPAL "INSTITUTO MUNICIPAL DE DEPORTES"
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 22/09/2016)

Expediente Memoria xustificativa e inicio de expediente de disolución e extinción do organismo autónomo municipal Instituto Municipal de Deportes (IMD). Trámite Anuncio de elevación a definitivo do acordo de aprobación inicial. O Pleno do Concello, na sesión ordinaria celebrada o día 18.07.2016, prestou aprobación inicial á memoria xustificativa e inicio de expediente de disolución e extinción do organismo autónomo municipal Instituto Municipal de Deportes (IMD) deste Concello. Non se presentaron alegacións durante o prazo conferido ao efecto (BOP nº 144, de 29.07.2016), polo que se entende elevado a definitivo o acordo de aprobación ata agora inicial, de conformidade co sinalado no punto terceiro da parte dispositiva do devandito acordo plenario. O texto íntegro do acordo aprobado inicialmente elevado a definitivo é do teor literal seguinte: “De orde da Presidencia o Secretario dá conta do ditame favorable, por maioría (abstención grupo municipal PP e en contra grupo municipal Mixto-C´s), da Comisión de Réxime Interior, Participación, Persoal e Xustiza, de data 13.07.2016 emitido sobre a memoria xustificativa e inicio de expediente de disolución e extinción do IMD, aprobada como proxecto de acordo pola Xunta de Goberno Local na sesión de 12.07.2016. A continuación iníciase o debate. (.) Rematado o debate realízase votación ordinaria, sendo o seu resultado: Consonte ao resultado da votación, o Pleno do Concello, por maioría, e de conformidade co ditame da Comisión de Réxime Interior, Participación, Persoal e Xustiza, presta a súa aprobación á memoria xustificativa e inicio de expediente de disolución e extinción do IMD e, en consecuencia, acorda: 1.- Disolver o organismo autónomo local denominado "Instituto Municipal de Deportes de Pontevedra", quedando extinguida a súa personalidade xurídica e derrogados os seus estatutos con efectos do 31 de decembro de 2016.2.- Asumir polo Concello de Pontevedra as competencias e servizos que ten atribuídas actualmente o "Instituto Municipal de Deportes de Pontevedra", con data 1 de xaneiro de 2017, baixo a modalidade de xestión directa, adscrito á concellería competente en materia de deportes.3.- Suceder ao organismo autónomo mencionado, con data 1 de xaneiro de 2017, con carácter universal subrogándose en todos os dereitos e obrigas que tras a disolución do organismo autónomo, queden pendentes.4.- Incorporar os dereitos pendentes de cobro e as obrigas pendentes de pago a 31 de decembro de 2016 ao orzamento municipal con efectos do 1 de xaneiro de 2017.5.- Pechar e cancelar as contas bancarias a nome do Instituto Municipal de Deportes de Pontevedra con efectos do día 31 de decembro de 2016.6.- Proceder á liquidación económica do organismo autónomo "Instituto Municipal de Deportes", realizándose as operacións orzamentarias preceptivas, subrogándose o Concello en canto resulte daquela, integrando a contabilidade do organismo dentro da do Concello e que se proceda á oportuna previsión no orzamento municipal para o 1 de xaneiro de 2017, ao obxecto de garantir a xestión e prestación directa dos servizos.7.- Integrar con efectos do 1 de xaneiro de 2017, aos empregados públicos do "Instituto Municipal de Deportes de Pontevedra", no cadro de persoal e na relación de postos de traballo do Concello de Pontevedra, conservando as actuais condicións laborais, subrogando o Concello de Pontevedra en todos os dereitos e obrigas laborais e de Seguridade Social, todo isto de conformidade co artigo 44 do Real decreto lexislativo 2/2015, polo que se aproba o texto refundido da Lei do estatuto de traballadores. A estes efectos, e por razóns de simplicidade e eficacia, modifícase o cadro de persoal no seguinte senso de trasladar todas as prazas e postos do organismo autónomo "Instituto Municipal de Deportes de Pontevedra" ao do cadro de persoal do Concello de Pontevedra, de tal forma que: Así mesmo, a Xunta de Goberno Local deberá modificar a relación de postos de traballo para adaptarse á supresión do organismo autónomo e á integración do persoal deste, recollendo un novo servizo de deportes.8.- Reverter ao patrimonio municipal, con data 1 de xaneiro de 2017, todos os bens municipais que foron adscritos ao Instituto Municipal de Deportes para o cumprimento dos seus fins e a correcta prestación dos servizos deste, así como todos aqueles que adquirira o organismo autónomo por calquera título lexítimo, e os recursos e dereitos que poida dispoñer no momento da disolución.9.- Asumir polo Concello de Pontevedra, con efectos do día 1 de xaneiro de 2017, todos os dereitos e obrigas contractuais derivados dos contratos de obras, servizos, subministros, convenios e calquera outro vixente á data de disolución.10.- Comunicar ao Rexistro de entidades locais a extinción do organismo autónomo con efectos do día 31 de decembro de 2016, así como aos demais organismos que procedan, entre os que están a Dirección Xeral de Administración Local da Comunidade Autónoma, o Ministerio de Facenda e Administracións Públicas, a Axencia Tributaria, a Seguridade Social, o Instituto Nacional de Estatística.11.- Facultar a Alcaldía para realizar todas as operacións necesarias, tanto xurídicas como materiais, asinar cantos documentos sexan necesarios para que se realice a transferencia dos medios humanos e materiais adscritos ao organismo autónomo que se asumen directamente polo Concello de Pontevedra, realizar as oportunas xestións ante a Axencia Estatal de Administración Tributaria, o INSS e calquera outros organismos que procedan así como cantas actuacións sexan necesarias para o a correcta extinción do organismo autónomo e a súa integración dos servizos e medios nos do Concello de Pontevedra. Segundo. - Someter os presentes acordos aprobados provisionalmente a información pública e dar audiencia os interesados, por un prazo de 30 días, para que se poidan formular reclamacións e suxestións. A estes efectos publicarase un anuncio de exposición pública no BOP. Tamén se publicará un anuncio de exposición pública no taboleiro de anuncios do Concello que permanecerá no mesmo durante 30 días. Terceiro. - Considerar definitivamente aprobados os acordos anteriormente expostos no suposto de que non se presentasen reclamacións e suxestións. En caso de presentarse reclamacións ou suxestións serán resoltas polo Pleno que acordará, ao mesmo tempo a disolución e extinción definitiva do organismo autónomo. Cuarto.- Proceder unha vez se aprobe definitivamente os acordos anteriores, a súa publicación íntegra no BOP, co texto completo dos mesmos, producindo efectos os días sinalados nos puntos dos acordos, previa publicación íntegra e o transcurso do prazo establecido no artigo 65.2 da Lei 7/1985, reguladora de bases de réxime local.” Contra este acordo poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. Pontevedra, a 7.09.2016.—O Alcalde, Miguel Anxo Fernández Lores.